Diari Oficial de la Generalitat Valenciana


Sumari del DOGV 2358, del 03-10-1994 (1994/832532)

ORDRE de 22 d'agost de 1994, de la Conselleria d'Educació i Ciència, per la qual s'autoritza l'obertura i funcionament dels centres d'Educació Permanent d'Adults que s'allisten en l'annex.
--------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/08/22/(2)/dof/vci/html**

### Dades del document

Número de DOGV
:   2358

Data del DOGV
:   03-10-1994

Secció del DOGV
:   DISPOSICIONS GENERALS

Número del document
:   1994/832532


Data del document
:   22-08-1994

Organisme emissor
:   Conselleria de Educació i Ciència

Tipus de document
:   Ordre

ORDRE de 22 d'agost de 1994, de la Conselleria d'Educació i Ciència, per la qual s'autoritza l'obertura i funcionament dels centres d'Educació Permanent d'Adults que s'allisten en l'annex. [94/6209]  
Examinats els expedients incoats pels representants dels titulars dels centres que s'assenyalen en l'annex en sol·licitud d'obertura i funcionament dels centres d'Educació Permanent d'Adults de nova creació.  
Atés que els expedients han estat tramitats per la Direcció Territorial d'Educació i Ciència de València que, vistos els informes favorables de la unitat d'Inspecció Educativa, proposa la seua autorització.  
Atés que, així mateix, consten en els expedients informes favorables del president del Consell d'Animació i Promoció de l'Educació Permanent d'Adults de València.  
Vista l'Ordre de la Conselleria de Cultura, Educació i Ciència de 31 de maig de 1985, per la qual s'estableixen els requisits i es reglamenta la creació i autorització dels centres, cercles i aules d'Educació Permanent d'Adults a la Comunitat Valenciana (DOGV de 18 de juliol de 1985), i el Reial Decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris.  
Fent ús de les atribucions que em confereix l'article 35 de la Llei de Govern Valencià,  
ORDENE:  
Primer  
Autoritzar l'obertura i funcionament dels centres d'Educació Permanent d'Adults de nova creació que s'arrepleguen en l'annex, amb les característiques i capacitat que s'hi especifiquen.  
Segon  
Les condicions d'aquesta autorització són les que, amb caràcter general, es fixen en l'Ordre de la Conselleria de Cultura, Educació i Ciència de 31 de maig de 1985 i les que la desenvolupen.  
Aquesta autorització, podrà ser revocada en els supòsits previstos en la disposició transitòria tercera de l'esmentada Ordre de la Conselleria de Cultura, Educació i Ciència de 31 de maig de 1985 i en l'article 17 del decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris.  
Aquesta autorització tindrà efecte a partir de l'inici del curs acadèmic 1994/95.  
Disposició addicional  
Aquesta autorització s'inscriurà en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, podrà interposar-s'hi un recurs contenciós administratiu, davant el Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Abans de la interposició del recurs caldrà comunicar-ho prèviament al conseller d'Educació i Ciència, tal com exigeix l'article 110.3 de la Llei 30/1992.  
Valencia, 22 d'agost de 1994  
El conseller d'Educació i Ciència,  
JOAN ROMERO I GONZáLEZ  
ANNEX  
Centres d'Educació Permanent d'Adults l'obertura  
i funcionament dels quals s'autoritza:  
1. Denominació específica del centre: Vicent Ventura  
Número de codi: 14157718  
Domicili: carrer del Convent de Carmelites, 1  
Municipi: València  
Província: València  
Titular: Confederació Sindical de Comissions Obreres (CC OO) del País Valencià.  
Unitats d'EPA que s'autoritzen: quatre unitats amb un total de 149 llocs escolar  
2. Denominació específica del centre: Centro de Estudios Combas  
Número de codi: 21289639  
Domicili: carrer del Primer de Maig, 43, baix   
Municipi: València  
Província: València  
Titular: Centro de Estudios Combas, SL  
Unitats d'EPA que s'autoritzen: quatre unitats amb un total de 112 llocs escolars


Còpia Permalink ELI